ການ​ສຶກ​ສາ ແຈ້ງວ່າ ໂລກ ທີ່​ປາ​ສະ​ຈາກ ໄຂ້​ຍຸງ ແມ່ນ​ຍັງ​ໄກ​ຢູ່
ແຕ່ກະແຈສຳຄັນ ໃນການລຶບລ້າງໄຂ້ຍຸງ ທ່ານກ່າວວ່າ ກໍຄືການເລັ່ງລັດ ໃນການຄົ້ນຄວ້າ ແລະການພັດທະນາ ເຄື່ອງມືຊະນິດໃໝ່.
ການສຶກສາເປັນເວລາ 3 ປີ ໂດຍພວກນັກຊ່ຽວຊານດ້ານໄຂ້ຍຸງແລະເຈົ້າໜ້າທີ່ສາທາລະ ນະສຸກ ແຖວໜ້າ 13 ທ່ານພົບວ່າ ການລຶບລ້າງພະຍາດໄຂ້ປ່າມາເລເຣຍ ຫຼືໄຂ້ຍຸງ ແມ່ນ ມີທາງເປັນໄປໄດ້ຢູ່ ແຕ່ຕ້ອງໃຊ້ເຄື່ອງມືໃໝ່ ຄວາມໝັ້ນໝາຍ ທາງດ້ານການເມືອງ ແລະ ເງິນເປັນຈຳນວນຫຼວງຫຼາຍຈຶ່ງຈະບັນລຸເປົ້າໝາຍນີ້ໄດ້ Lisa Schlein ມີລາຍງານຈາກ ສໍານັກງານໃຫຍ່ ອົງການອະນາໄມໂລກ ທີ່ນະຄອນເຈນີວາ ດັ່ງໄພສານຈະນຳເອົາລາຍ ລະອຽດ ມາສະເໜີທ່ານ ໃນອັນດັບຕໍ່ໄປ ຄວາມຄິດກ່ຽວກັບການລຶບລ້າງໄຂ້ປ່າມາເລເຣຍຫຼືໄຂ້ຍຸງບໍ່ແມ່ນເລື້ອງໃໝ່ມັນໄດ້ເລີ້ມມາ ແຕ່ກາງຊຸມປີ 1950 ເວລາອົງການອະນາໄມໂລກ ເປີດຕົວກ່ຽວກັບແຜນການລຶບລ້າງໄຂ້ ຍຸງຢູ່ໃນທົ່ວໂລກເທື່ອທຳອິດ ເຖິງແມ່ນແຜນການດັ່ງກ່າວ ແລະຄວາມພະຍາຍາມໃນຂັ້ນຕໍ່ມາບໍ່ໄດ້ປະສົບຜົນສຳເລັດ ໃນການກຳຈັດພະຍາດຮ້າຍແຮງນີ້ກໍຕາມ ແຕ່ພວກນັກຊ່ຽວຊານກ່າວວ່າ ການກຳຈັດໄຂ້ ຍຸງແມ່ນມີທາງເປັນໄປໄດ້ ພວກເຂົາເຈົ້າ ກ່າວວ່າ ບໍ່ມີເຄື່ອງກີດຂວາງ ທາງດ້ານຊີວະວິ ທະຍາໃດໆຕໍ່ການລຶບລ້າງພະຍາດດັ່ງກ່າວ ທ່ານເປໂດຣ ອາລອນໂຊ ຜູ້ອຳນວຍການໂຄງການຕໍ່ຕ້ານໄຂ້ຍຸງຂອງອົງການອະນາໄມ ໂລກກ່າວວ່າ ເພື່ອຈະບັນລຸເປົ້າໝາຍດັ່ງກ່າວໄດ້ຕ້ອງໄດ້ມີການປັບປຸງລະບົບສາທາລະ ນະສຸກຂັ້ນພື້ນຖານ ແລະການເຂົ້າເຖິງ ການບໍລິການຕ່າງໆ ພ້ອມທັງການນຳໃຊ້ຂໍ້ມູນທີ່ ດີຂຶ້ນແລະລະບົບເຝົ້າລະວັງ ແຕ່ກະແຈສຳຄັນໃນການລຶບລ້າງໄຂ້ຍຸງ ທ່ານກ່າວວ່າ ກໍຄືການເລັ່ງລັດໃນການຄົ້ນຄວ້າ ແລະການພັດທະນາເຄື່ອງມືຊະນິດໃໝ່ ທ່ານອາລອນໂຊກ່າວກ່ຽວກັບເລື້ອງນີ້ວ່າ: “ພວກເຮົາຈຳເປັນຕ້ອງໄດ້ເລັ່ງລັດຄືນໃໝ່ການຄົ້ນຄວ້າ ແລະຄວາມພະຍາຍາມ ໃນການ ພັດທະນາພື້ນຖານຄວາມຮູ້ ຍຸດທະສາດແລະເຄື່ອງມືເພື່ອໃຊ້ໃນການຄວບຄຸມພາຫະນຳ ເຊື້ອ ຢາຕ່າງໆ ປັບປຸງການຊັກຢາວັກຊີນ ຫຼືເທັກໂນໂລຈີອື່ນໆທີ່ຈະອຳນວຍໃຫ້ພວກເຮົາ ດຳເນີນການຂັ້ນສຸດທ້າຍຫຼືແມ່ນກະທັງເລັ່ງລັດເສັ້ນທາງຂອງພວກເຮົາໄປສູ່ການລຶບລ້າງ ນັ້ນ ” ການແຜ່ລະບາດຂອງໄຂ້ຍຸງໃນທົ່ວໂລກ ແລະອັດຕາການເສຍຊີວິດແມ່ນເກືອບວ່າຍັງບໍ່ ມີການປ່ຽນແປງໃດໆ ນັບແຕ່ປີ 2015 ເປັນຕົ້ນມາ ອົງການອະນາໄມໂລກລາຍງານວ່າ ໃນທຸກໆປີມີປະມານ 200 ລ້ານຄົນໄດ້ຕິດເຊື້ອໄຂ້ ຍຸງແລະປະມານ 400,000 ຄົນ ຂອງຈຳນວນດັ່ງກ່າວ ໄດ້ເສຍຊີວິດ ລາຍງານເວົ້າວ່າ ຫຼາຍກວ່າ 90 ເປີເຊັນ ຂອງພວກທີ່ເສຍຊີວິດ ແມ່ນເກີດຂຶ້ນ ຢູ່ໃນເຂດພາກໃຕ້ຂອງທະ ເລຊາຍຊາຮາຣາ ພວກເຄາະຮ້າຍສ່ວນໃຫຍ່ແມ່ນເດັກນ້ອຍ ພວກນັກຊ່ຽວຊານ ດ້ານສາທາລະນະສຸກ ກ່າວວ່າ ການລຶບລ້າງໄຂ້ປ່າມາເລເຣຍຈະ ຊ່ວຍທັງຊີວິດຂອງຜູ້ຄົນເອົາໄວ້ ແລະເຮັດໃຫ້ເສດຖະກິດເຕີບໂຕ ແຕ່ນັ້ນຕ້ອງ ໄດ້ມີ ຄວາມໝັ້ນໝາຍທາງດ້ານການເມືອງ ແລະໃຊ້ຈ່າຍເງິນນຳດ້ວຍ ອົງການອະນາໄມ ໂລກກະປະມານວ່າ ຕົ້ນທຶນໃນການເພີ້ມຄວາມພະຍາຍາມ ເພື່ອຈະປາບປາມໄຂ້ຍຸງ ຈາກລະດັບປັດຈຸບັນ ໄປຫາປີ 2030 ແມ່ນ 34 ພັນລ້ານໂດລາ ອົງການອະນາໄມໂລກ ກ່າວວ່າ ຜົນກຳໄລຂອງການລົງທຶນດັ່ງກ່າວ ແມ່ນໃຫຍ່ຫຼວງ ອົງການເວົ້າວ່າ ຍຸດທະສາດໃນການໃຊ້ຈ່າຍເງິນທີ່ວ່ານີ້ ແມ່ນຈະຊ່ວຍປົກປ້ອງຊີວິດ ຂອງ 4 ລ້ານຄົນ ໃນໄລຍະ 11 ປີຕໍ່ໜ້າ ແລະອາດຈະປ້ອງກັນ 2 ພັນລ້ານຄົນ ຈາກ ການຕິດເຊື້ອໄຂ້ຍຸງ ສ່ວນຜົນປະໂຫຍດທາງດ້ານເສດຖະກິດນັ້ນ ອົງການອະນາໄມ ໂລກກ່າວວ່າຈະມີມູນຄ່າເທົ່າກັບ 283 ພັນລ້ານໂດລາຂອງຍອດຜະລິດຮວມພາຍໃນ